b'\n_START_ARTICLE_\nPape\xc5\xa1ki bibli\xc4\x8dni in\xc5\xa1titut\n_START_PARAGRAPH_\nPape\xc5\xa1ki bibli\xc4\x8dni in\xc5\xa1titut (italijansko Pontifico instituto biblico) je univerzitetna ustanova Svetega sede\xc5\xbea, ki jo je 7. maja 1909 ustanovil pape\xc5\xbe Pij X. s apostolskim pismom Vinea electa kot \xc2\xbbcenter vi\xc5\xa1jega \xc5\xa1tudija Svetega pisma v mestu Rim in vseh povezanih znanosti v skladu z duhom Rimskokatoli\xc5\xa1ko Cerkvijo\xc2\xab. Vodstvo in\xc5\xa1tituta je bilo zaupano jezuitom. Trenutni rektor je Stephen Pisano, S.J.\n_START_SECTION_\nZgodovina\n_START_PARAGRAPH_\nSprva je in\xc5\xa1titut le izobra\xc5\xbeeval \xc5\xa1tudente, ki so nato opravljali izpite pred Pape\xc5\xa1ko bibli\xc4\x8dno komisijo. Leta 1916 je pape\xc5\xbe Benedikt XV. odobril, da in\xc5\xa1titut podeljuje akademske naslove, nato pa je \xc5\xa1e pape\xc5\xbe Pij XI. odobril, da in\xc5\xa1titut, v sodelovanju s Gregoriansko univerzo, lahko podeljuje tudi doktorske naslove.\n_START_SECTION_\nLokacija\n_START_PARAGRAPH_\nSede\xc5\xbe in\xc5\xa1tituta je v Rimu (Piazza della Pilotta), medtem ko v sklopu in\xc5\xa1tituta deluje \xc5\xa1e podru\xc5\xbenica v Jeruzalemu, ki slu\xc5\xbei kot izhodi\xc5\xa1\xc4\x8de za \xc5\xa1tudente in predavatelje in\xc5\xa1tituta, ki opravljajo raziskave v Sveti de\xc5\xbeeli. Jeruzalemska izpostava sodeluje s Hebrejsko univerzo v Jeruzalemu, Studium Biblicum Franciscanum in \xc3\x89cole Biblique.'